Asaltul asupra aliatului lui Navalnîi a fost "probabil organizat și executat de Rusia", afirmă Lituania
Atacul asupra unui aliat apropiat al regretatului lider al opoziției ruse Alexei Navalnîi a fost probabil organizat și executat de Rusia, potrivit contrainformațiilor lituaniene, relatează Sky News.
Poliția a declarat că Leonid Volkov a fost atacat cu gaze lacrimogene și un ciocan în timp ce ajungea ieri la locuința sa din capitala lituaniană Vilnius.
Agresiunea a fost probabil executată de Rusia – și ar putea avea legătură cu alegerile prezidențiale rusești, a declarat departamentul de securitate de stat din Lituania.
Anterior, Volkov i-a acuzat pe "oamenii de încredere" ai lui Vladimir Putin că s-ar afla în spatele atacului. Moscova nu a făcut niciun comentariu.
Președintele lituanian Gitanas Nauseda a declarat că este clar că atacul a fost planificat în prealabil.
El nu a acuzat în mod direct Kremlinul, dar a spus: "Nu pot să-i spun decât un singur lucru lui Putin – nimeni nu se teme de tine aici".
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank